สรรพากรขู่เคลมภาษีตุกติกซ่อมน้ำท่วมโดน
สรรพากรเตือนแจ้งซ่อมบ้านเท็จ ใช้ใบกำกับภาษีปลอมหักลดหย่อนน้ำท่วมมีโทษอาญา
2 มี.ค. 2555

สรรพากรเตือนแจ้งซ่อมบ้านเท็จ ใช้ใบกำกับภาษีปลอมหักลดหย่อนน้ำท่วมมีโทษอาญา
นายสาธิต รังคสิริ อธิบดีกรมสรรพากร เปิดเผยว่า ขณะนี้มีกลุ่มคนแอบอ้างว่าได้รับผลกระทบจากน้ำท่วมใหญ่เมื่อปี 2554 จ้างช่างเข้าไปซ่อมแซมบ้านแล้วรับหลักฐานการจ่ายเงินมาเพื่อขอหักลดหย่อนภาษีรายได้ เมื่อทางกรมสรรพากรได้ตรวจสอบเส้นทางการเงินของบุคคลเหล่านั้น ปรากฏว่าไม่มีการทราบเรื่อง และไม่ได้รับเงินจากการจ้างแรงงานเข้าไปซ่อมแซมบ้าน โดยพบมากในพื้นที่ภาคกลาง
ทั้งนี้ หากกรมสรรพากรตรวจ สอบกับเจ้าบ้าน และพบว่าไม่มี ความเป็นจริง จะถือมีโทษทางอาญา ผู้ยื่นภาษีแสดงเอกสารรายจ่ายเท็จต้องเสียค่าปรับ 1 เท่าของเงินภาษี พร้อมเบี้ยปรับอีก 1.5% ต่อเดือน ส่วนผู้ออกใบเสร็จรับเงินจะมีโทษทางอาญาด้วย ทั้งถูกปรับ 2,000 บาทต่อใบเสร็จ 1 ใบ จำคุก 3 เดือน-7 ปี
สำหรับเงื่อนไขการหักลดหย่อนภาษีน้ำท่วม สามารถนำค่าใช้จ่ายในการซ่อมแซมบ้านเรือน ค่าเฟอร์นิเจอร์ มาหักลดหย่อนภาษีได้ตามจริง รวมแล้วไม่เกิน 1 แสนบาท และค่าซ่อมรถ 3 หมื่นบาท